**LITGRID AB**

**KONKRETAUS PIRKIMO   
*110 kV OL KAUNO E-KAUNAS IR ATŠAKA PALEMONO TRAUKA REKONSTRAVIMO***

**DARBŲ PIRKIMAS  
(pavadinimas)ATLIEKAMO DINAMINĖS PIRKIMO SISTEMOS   
„110 kV TRANSFORMATORINIŲ PASTOČIŲ, ORO LINIJŲ, KABELINIŲ LINIJŲ REMONTO, REKONSTRAVIMO IR NAUJOS STATYBOS DARBAI“ PAGRINDU, SĄLYGOS**

**KVIETIMAS PATEIKTI PASIŪLYMĄ**

**TURINYS**

[1. BENDROSIOS NUOSTATOS 2](#_Toc128745794)

[2. PAGRINDINĖ KVIETIMO INFORMACIJA 2](#_Toc128745795)

[3. KONKRETAUS PIRKIMO SĄLYGŲ PAAIŠKINIMAS IR PATIKSLINIMAS 3](#_Toc128745796)

[4. REIKALAVIMAI DĖL NACIONALINIO SAUGUMO UŽTIKRINIMO 3](#_Toc128745797)

[5. KONKRETAUS PASIŪLYMO TEIKIMAS 6](#_Toc128745798)

[6. KONKREČIŲ PASIŪLYMŲ VERTINIMAS 8](#_Toc128745799)

[7. KONKREČIŲ PASIŪLYMŲ ATMETIMAS 9](#_Toc128745800)

[8.  LAIMĖTOJO NUSTATYMAS, SUTARTIES SUDARYMAS 11](#_Toc128745801)

[9. INFORMAVIMAS APIE KONKRETAUS PIRKIMO REZULTATUS 12](#_Toc128745802)

[10. KONKRETAUS PIRKIMO NUTRAUKIMAS 13](#_Toc128745803)

[11. ATITIKTIES NACIONALINIO SAUGUMO INTERESAMS PATIKRA 13](#_Toc128745804)

[12. KITOS NUOSTATOS 14](#_Toc128745805)

[13. TEISĖ GINČYTI PERKANČIOJO SUBJEKTO VEIKSMUS AR PRIIMTUS SPRENDIMUS 14](#_Toc128745806)

[14. PRIEDAI 14](#_Toc128745807)

1. BENDROSIOS NUOSTATOS

1.1 LITGRID AB (toliau – Perkantysis subjektas) atlieka konkretaus pirkimo 110 kV OL Kauno E-Kaunas ir atšaka Palemono trauka rekonstravimo darbai (toliau – konkretus pirkimas) procedūras, anksčiau sukurtos dinaminės pirkimų sistemos (toliau – DPS) „110 kV transformatorinių pastočių, oro linijų, kabelinių linijų remonto, rekonstravimo ir naujos statybos darbai“ pagrindu. Skelbimas apie pirkimą, kuriuo sukurta DPS, skelbtas CVP IS 2023 m. gruodžio 21 d., pirkimo numeris 703603. Nuo 2024 m. gruodžio 3 d. perkeltas į naują CVP IS sistemą, pirkimo ID 180850, (toliau – DPS sukūrimo sąlygos).

1.2. Šiose konkretaus pirkimo sąlygose naudojamos sąvokos ir trumpiniai atitinka sąvokas ir trumpinius, nurodytus Pirkimo dėl DPS sukūrimo sąlygose. Nuoroda į jas pateikiama šio konkretaus pirkimo sąlygų 1.1 punkte.

1.3. Pasiūlymą šiame konkrečiame pirkime gali pateikti tik pakviesti kandidatai, kuriems leista dalyvauti DPS.

1.4. Visos konkretaus pirkimo procedūros, pirkimo dokumentų paaiškinimai, pranešimai, ir bet koks kitas Perkančiojo subjekto ir tiekėjo (ūkio subjekto ar fizinio asmens, privataus ar viešojo juridinio asmens, kitos organizacijos ir jų padalinio arba tokių asmenų grupės, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas) (toliau - Tiekėjas) susirašinėjimas vykdomi tik CVP IS priemonėmis.

1.5. Konkretų pirkimą atlieka Komisija.

1.6. Kandidatas, gavęs kvietimą dalyvauti konkrečiame pirkime, nėra įpareigotas teikti pasiūlymo.

1.7. Pateikdamas konkretų pasiūlymą, tiekėjas sutinka su visais reikalavimais, nustatytais konkretaus pirkimo sąlygose.

1.8. Konkretus pirkimas vykdomas vadovaujantis šiomis konkretaus pirkimo sąlygomis, PĮ, VPĮ ir kitais pirkimus reglamentuojančiais ir Perkančiajam subjektui taikomais teisės aktais.

### 2. PAGRINDINĖ KVIETIMO INFORMACIJA

2.1. Konkrečių pasiūlymų pateikimo terminas nurodytas CVP IS kvietime pateikti konkretų pasiūlymą.

2.2. Konkretūs pasiūlymai turi galioti ne trumpiau kaip 3 mėnesius. Jei konkrečiame pasiūlyme nenurodytas jo galiojimo terminas, laikoma, kad jis galioja tiek, kiek nustatyta šiame punkte.

2.3. Šiuo konkrečiu pirkimu siekiamas įsigyti pirkimo objektas, jo savybės, kiekiai (apimtys) yra pateikti šiuose prieduose: Techniniame projekte ir jo prieduose bei Sutarties projekte.

2.4. Šio konkretaus pirkimo objektas neskaidomas į dalis. Tiekėjai turi pateikti pasiūlymą dėl visos šio konkretaus pirkimo sąlygose nurodytos pirkimo objekto apimties.

2.5. Perkantysis subjektas ekonomiškai naudingiausią pasiūlymą išrenka pagal kainos kriterijų. Su Tiekėju, kurio pasiūlymas vadovaujantis šio konkretaus pirkimo sąlygomis bus pripažintas laimėjusiu, bus raštu sudaroma sutartis, kurios sąlygos pateikiamos šio konkretaus pirkimo sąlygų prieduose.

2.6. Perkantysis subjektas suteiks galimybę apžiūrėti pirkimo objektą. Tiekėjai, norintys apžiūrėti objektą, turi iki **2024 m. gruodžio 31 d. (imtinai)** Lietuvos laiku CVP IS susirašinėjimo priemonėmis kreiptis į Perkantįjį subjektą, nurodydami apžiūroje ketinančių dalyvauti asmenų pareigas, vardus ir pavardes bei pageidaujamą preliminarų apžiūros laiką (Perkantysis subjektas turi teisę keisti apžiūros laiką). Perkantysis subjektas, atsakydamas į kiekvieno Tiekėjo tokį prašymą, nurodys kiekvienam Tiekėjui apžiūros laiką. Objekto apžiūrą planuojama vykdyti **2025 m. sausio 8 d.** Perkantysis subjektas objekto apžiūros metu neatsakinės į jokius Tiekėjų klausimus dėl pirkimo objekto ar pirkimo dokumentų nuostatų. Kilusius klausimus Tiekėjas turi užduoti pirkimo sąlygų 3 skyriuje „Konkretaus pirkimo sąlygų paaiškinimas ir patikslinimas“ nustatyta tvarka ir terminais.

2.7. Perkantysis subjektas numato tiesioginio atsiskaitymo su Subtiekėjais galimybę. Tokio atsiskaitymo tvarka nurodyta Projektavimo ir statybos darbų pirkimo sutarties specialiųjų sąlygų 17 priede Sutarties dėl tiesioginio atsiskaitymo su subrangovu projektas.

2.8. Tiekėjas savo konkretų pasiūlymą privalo parengti ir pateikti pagal konkretaus pirkimo sąlygų ir jų priedų reikalavimus. **Pateikiama užpildyta konkretaus pasiūlymo forma**, parengta pagal šio konkretaus pirkimo sąlygų 1 priede pateiktą formą. Tiekėjo konkrečiame pasiūlyme taip pat turi būti nurodyta ši informacija ir su konkrečiu pasiūlymu turi būti pateikti šie dokumentai:

**2.8.1. atnaujintas (atnaujinti) EBVPD arba patvirtinimas, kad anksčiau teiktame (teiktuose) EBVPD informacija nėra pasikeitusi. Toks patvirtinimas gali būti nurodomas ir konkretaus pasiūlymo formoje;**

**2.8.2. Užpildytas ir pasirašytas 6 priedas, nurodant, kokiai konkretaus pirkimo sutarties daliai ir kokius subtiekėjus, jeigu jie yra žinomi, tiekėjas ketina pasitelkti, taip pat Subtiekėjų ar Ūkio subjektų, kurių pajėgumais bus remiamasi, sutikimai (šių sąlygų 6 priedo 1 priedėlis) bei Ūkio subjektų, kurių pajėgumais bus remiamasi, EBVPD, jeigu jų EBVPD pateikta informacija pasikeitė.**

**2.8.3. Užpildytas ir pasirašytas 2 priedas Nacionalinio saugumo reikalavimų atitikties deklaracija.**

**2.8.4. Užpildytas 7 priedas Darbų žiniaraštis (MS Excel formatu).**

**2.8.5. Užpildytas ir pasirašytas 3 priedas Konfidenciali informacija.**

**2.8.6. Papildomas susitarimas prie jungtinės veiklos sutarties (taikoma jeigu Paraišką buvo pateikusi Tiekėjų grupė).**

**2.8.7. Jei Konkretų pasiūlymą elektroniniu ar fiziniu parašupasirašo Tiekėjo vadovo įgaliotas asmuo, prie Konkretaus pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Konkretų pasiūlymą[[1]](#footnote-1).**

**2.8.8. Statinio informacinio modeliavimo preliminarų vykdymo planą, vadovaujantis Konkretaus pirkimo sąlygų SS 22 priedu.**

2.9. Pirkimo objektas susijęs su nacionaliniu saugumu. Tiekėjas privalo įsipareigoti, kad jo siūlomos prekės (įskaitant jų gamintojus), paslaugos ar darbai nekels grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte ir:

2.9.1. nebus sutrikdytas Perkančiojo subjekto valdomos ryšių ir informacinės infrastruktūros, kuri yra reikšminga Perkančiojo subjekto veiklai, funkcionavimas;

2.9.2. nebus sutrikdyta Perkančiojo subjekto, kaip nacionaliniam saugumui svarbios įmonės, veikla;

2.9.3. nebus siekiama išgauti valstybės ir tarnybos paslaptį sudarančią ar kitą neviešą (Perkančiojo subjekto konfidencialią) informaciją.

### 3. KONKRETAUS PIRKIMO SĄLYGŲ PAAIŠKINIMAS IR PATIKSLINIMAS

* 1. Gavęs kvietimą pateikti konkretų pasiūlymą, Tiekėjas CVP IS priemonėmis gali kreiptis į Perkantįjį subjektą dėl konkretaus pirkimo sąlygų patikslinimo ar paaiškinimo. Nesibaigus pasiūlymų dėl konkretaus pirkimo pateikimo terminui, Perkantysis subjektas turi teisę savo iniciatyva paaiškinti, patikslinti konkretaus pirkimo sąlygas.
  2. Prašymai paaiškinti pirkimo sąlygas gali būti pateikiami CVP IS susirašinėjimo priemonėmis ne vėliau kaip likus 8 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus konkrečių pasiūlymų pateikimo terminui, konkrečių pasiūlymų turinio keisti nebus galima.
  3. Atsakydamas į kiekvieną tiekėjo CVP IS priemonėmis pateiktą prašymą paaiškinti konkretaus pirkimo sąlygas, jeigu jis buvo pateiktas nepasibaigus nustatytam terminui, arba aiškindamas, tikslindamas konkretaus pirkimo sąlygas savo iniciatyva, Perkantysis subjektas turi paaiškinimus, patikslinimus išsiųsti visiems tiekėjams, kurie buvo pakviesti pateikti konkrečius pasiūlymus, ne vėliau kaip likus 3 dienoms iki konkrečių pasiūlymų pateikimo termino pabaigos. Perkantysis subjektas, atsakydamas į prašymą paaiškinti konkretaus pirkimo sąlygas pateikusiam tiekėjui, kartu siunčia paaiškinimus visiems tiekėjams CVP IS priemonėmis, kurie pakviesti pateikti konkrečius pasiūlymus, bet nenurodo, kuris Tiekėjas pateikė prašymą paaiškinti konkretaus pirkimo sąlygas.
  4. Perkantysis subjektas nenumato rengti susitikimų su tiekėjais dėl konkretaus pirkimo dokumentų paaiškinimo.

### REIKALAVIMAI DĖL NACIONALINIO SAUGUMO UŽTIKRINIMO

4.1. Šio punkto 1 lentelėje nustatyti reikalavimai dėl nacionalinio saugumo užtikrinimo. 1 lentelėje nurodytus dokumentus bus prašoma pateikti tik Tiekėjo, kuris pagal sudarytą pasiūlymų eilę, pateikė ekonomiškai naudingiausią pasiūlymą.

1 lentelė

|  |  |  |
| --- | --- | --- |
| **Eil. Nr.** | **Reikalavimas** | **Pateikiami dokumentai** |
|  | Tiekėjas, jo Subtiekėjas, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys nėra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose[[2]](#footnote-2). | Atitikimas reikalavimui turi būti deklaruojamas pasiūlyme (1 priedas).  Jei Perkančiajam subjektui kils abejonių dėl Tiekėjo nurodytos informacijos teisingumo, ekonomiškai naudingiausią pasiūlymą pateikęs Tiekėjas turės pateikti žemiau nurodytus (vieną ar kelis) dokumentus:  Jei Tiekėjas, jo Subtiekėjas, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra juridiniai asmenys:   * juridinio asmens vadovo patvirtintą juridinio asmens steigimo dokumentų kopiją, * Juridinių asmenų registro išplėstinį išrašą su istorija, * Juridinių asmenų dalyvių informacinės sistemos išrašą, * duomenų apie juridinio asmens naudos gavėjus išrašą, * arba atitinkamus valstybės narės ar trečiosios šalies dokumentus, nurodančius tiekėją, jo subtiekėją, ūkio subjektą, kurio pajėgumais remiamasi, tiekėjo siūlomų prekių gamintoją kontroliuojančius asmenis ir (arba) jų bei juos kontroliuojančių asmenų registracijos vietą.   Jei Tiekėjas, jo Subtiekėjas, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra fiziniai asmenys:   * asmens tapatybę patvirtinančio dokumento (tapatybės kortelės ar paso) kopiją, * leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, * pažymą apie deklaruotą gyvenamąją vietą; * arba atitinkamus valstybės narės ar trečiosios šalies dokumentus, nurodančius tiekėjo, jo subtiekėjo, ūkio subjekto, kurio pajėgumais remiamasi, ir (arba) tiekėjo siūlomų prekių (įskaitant jų sudedamąsias dalis, pakuotes) gamintojo pilietybę ir nuolatinę gyvenamąją vietą.   Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš tris mėnesius iki tos dienos, kai Perkančiojo subjekto prašymu Tiekėjas turi pateikti dokumentus.  Perkantysis subjektas turi teisę priimti ir kitus, Perkančiajam subjektui priimtinus dokumentus. |
|  | Tiekėjas, jo Subtiekėjas, Ūkio subjektas, kurio pajėgumais remiamasi, Tiekėjo siūlomų prekių gamintojas ar juos kontroliuojantys asmenys nėra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę. |
|  | Prekių kilmė nėra ir paslaugos nėra teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų. | Atitikimas reikalavimui turi būti deklaruojamas pasiūlyme (1 priedas).  Jei Perkančiajam subjektui kils abejonių dėl tiekėjo nurodytos informacijos teisingumo, ekonomiškai naudingiausią pasiūlymą pateikęs Tiekėjas turės pateikti dokumentus (vieną ar kelis), patvirtinančius prekių kilmę (prekių kilmės sertifikatas, gamintojo deklaracija ar kitas Perkančiajam subjektui priimtinas dokumentas, patvirtinantis ketinamų įsigyti prekių kilmę. |
|  | Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, nėra priėmusi sprendimo, patvirtinančio, kad šios lentelės 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų. | Atitikimas reikalavimui turi būti deklaruojamas pasiūlyme (1 priedas). |
|  | Atsižvelgiant į tai, kad Pirkimo objektas apima VPĮ 92 straipsnio 13 dalyje numatytame sąraše nurodytų BVPŽ kodų[[3]](#footnote-3) prekes ar paslaugas, Tiekėjas užtikrina, kad: |  |
|  | siūlomų prekių gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo, nėra nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose[[4]](#footnote-4).  Jeigu prekių gamintojas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardintos Nacionaliniam saugumui užtikrinti svarbių objektų apsaugos įstatyme, šių subjektų atžvilgiu šis reikalavimas netaikomas. | **Su pasiūlymu teikiama Nacionalinio saugumo reikalavimų atitikties deklaracija (2 priedas).**  Kitų dokumentų (vieno ar kelių) bus prašoma pateikti tik iš Tiekėjo, kuris pagal sudarytą pasiūlymų eilę, pateikė ekonomiškai naudingiausią pasiūlymą: tiekėjo, jo subtiekėjų, ūkio subjektų, kurių pajėgumais remiamasi, ir juos kontroliuojančių asmenų dokumentai:  Jei Tiekėjas, jo Subtiekėjai, Ūkio subjektai, kurių pajėgumais remiamasi, ar juos kontroliuojantys asmenys yra juridiniai asmenys:   * + juridinio asmens vadovo patvirtintą juridinio asmens steigimo dokumentų kopiją,   + Juridinių asmenų registro išplėstinį išrašą su istorija,   + Juridinių asmenų dalyvių informacinės sistemos išrašą,   + duomenų apie juridinio asmens naudos gavėjus išrašą,   + arba atitinkamus valstybės narės ar trečiosios šalies dokumentus, nurodančius tiekėją, jo subtiekėją, ūkio subjektą, kurio pajėgumais remiamasi, tiekėjo siūlomų prekių gamintoją kontroliuojančius asmenis ir (arba) jų bei juos kontroliuojančių asmenų registracijos vietą.   Jei Tiekėjas, jo Subtiekėjai, Ūkio subjektai, kurių pajėgumais remiamasi, ir juos kontroliuojantys asmenys yra fiziniai asmenys:   * asmens tapatybę patvirtinančio dokumento (tapatybės kortelės ar paso) kopiją, * leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, * pažymą apie deklaruotą gyvenamąją vietą; * arba atitinkamus valstybės narės ar trečiosios šalies dokumentus, nurodančius tiekėjo, jo subtiekėjo, ūkio subjekto, kurio pajėgumais remiamasi, ir (arba) tiekėjo siūlomų prekių gamintojo pilietybę ir nuolatinę gyvenamąją vietą.   Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš tris mėnesius iki tos dienos, kai Perkančiojo subjekto prašymu Tiekėjas turi pateikti dokumentus.  Perkantysis subjektas turi teisę priimti ir kitus, Perkančiajam subjektui priimtinus dokumentus. |
|  | paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.  Jeigu paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardintos Nacionaliniam saugumui užtikrinti svarbių objektų apsaugos įstatyme, šių subjektų atžvilgiu šis reikalavimas netaikomas. |
|  | Tiekėjas, jo Subtiekėjai ar Ūkio subjektai, kurių pajėgumais remiamasi, ar juos kontroliuojantys asmenys nėra registruoti (jeigu Tiekėjas, jo Subtiekėjas, Ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.  Jeigu Tiekėjas, jo subtiekėjai ar ūkio subjektai, kurių pajėgumais remiamasi, ar juos kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardintos Nacionaliniam saugumui užtikrinti svarbių objektų apsaugos įstatyme, šių subjektų atžvilgiu šis reikalavimas netaikomas. |
|  | Pirkime negali dalyvauti Tiekėjai, Subtiekėjai, Tiekėjų grupės nariai, Ūkio subjektai, kurių pajėgumais remiamasi, kuriems ar jų siūlomų prekių gamintojui, juos kontroliuojantiems juridiniams ir (ar) fiziniams asmenims taikomos Jungtinių Tautų saugumo tarybos, Europos Sąjungos, kitų tarptautinių organizacijų, kurių narė yra arba kuriose dalyvauja Lietuvos Respublika bei Jungtinių Amerikos Valstijų sankcijos (ribojamosios priemonės). | Atitikimas reikalavimui turi būti deklaruojamas pasiūlyme (1 priedas). |
|  | Pirkime negali dalyvauti Tiekėjai, Subtiekėjai, Tiekėjų grupės nariai, Ūkio subjektai, kurių pajėgumais remiamasi , kurie nėra registruoti (Tiekėjas, Tiekėjų grupės narys, Subtiekėjas, Ūkio subjektas, kurio pajėgumais remiamasi, Kvazisubtiekėjas, kuris yra fizinis asmuo – nuolat gyvenantis ar turintys pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje PĮ 29 straipsnio 4 dalyje nurodytus tarptautinius susitarimus. | Atitikimas reikalavimui turi būti deklaruojamas pasiūlyme (1 priedas). |
|  | Tiekėjas privalo užtikrinti, kad Tiekėjas/ Tiekėjų grupės nariai ir jo pasitelkiami Subtiekėjai bei Ūkio subjektai, kurių pajėgumais remiamasi, būtų susipažinę su 2022 m. lapkričio 25 d. EPSO-G valdybos patvirtintu EPSO-G įmonių grupės tiekėjų etikos kodeksu[[5]](#footnote-5) ir 2023 m. birželio 29 d. EPSO-G valdybos patvirtinta EPSO-G įmonių grupės antikorupcinės veiklos politika[[6]](#footnote-6) prieš pradėdami vykdyti Sutartį. | Atitikimas reikalavimui turi būti deklaruojamas Pasiūlyme (1 priedas).  Ekonomiškai naudingiausią pasiūlymą pateikusiam Tiekėjui Perkantysis subjektas pateiks prašymą per 3 darbo dienas užpildyti Veiklos partnerių savanoriškai (neprivalomai) pildomą klausimyną, kurį sudaro tvarumo ir atitikties srities klausimai, išskyrus atvejus, kai ekonomiškai naudingiausią pasiūlymą pateikęs tiekėjas jau yra pildęs minėtą klausimyną per pastaruosius 12 mėn. Nepriklausomai nuo to, ar tiekėjas užpildys klausimyną, Perkantysis subjektas atliks su ekonomiškai naudingiausią pasiūlymą pateikusiu tiekėju susijusių duomenų iš klausimyno ir (ar) prieinamų šaltinių įvertinimą korupcijos rizikos aspektu. Perkančiajam subjektui nustačius galimas rizikas korupcijos aspektus, sudarant sutartį su Pirkimo laimėtoju gali būti taikomos su Pirkimo laimėtoju susijusios korupcijos rizikos valdymo priemonės pavyzdžiui, siūloma pasirašyti papildomą susitarimą prie pagrindinės sutarties, siūloma vykdyti išsamesnę sutartinių santykių stebėseną, siūloma Veiklos partnerio darbuotojus siųsti į korupcijos prevencijos mokymus ir pan. |

### 5. KONKRETAUS PASIŪLYMO TEIKIMAS

5.1. Vadovaudamasis konkretaus pirkimo sąlygų nuostatomis, Tiekėjas teikia konkretų pasiūlymą į elektroninių pasiūlymų dėžutę CVP IS. Konkretų pasiūlymą sudaro Tiekėjo CVP IS priemonėmis pateiktų dokumentų visuma (įskaitant konkretaus pasiūlymo paaiškinimus (jei tokių bus)).

5.2. Tiekėjas su konkrečiu pasiūlymu privalo pateikti užpildytą KPS 3 priedą „Konfidenciali informacija“.

5.3. Konkretūs pasiūlymai turi būti pateikti CVP IS priemonėmis iki konkrečių pasiūlymų pateikimo termino pabaigos. Perkantysis subjektas turi teisę pratęsti konkrečių pasiūlymų pateikimo terminą ir privalo tai padaryti esant PĮ 53 straipsnio 4 dalyje nustatytais atvejais. Apie naują konkrečių pasiūlymų pateikimo terminą CVP IS susirašinėjimo priemonėmis vienu metu informuojami visi tiekėjai, kuriems buvo išsiųstas kvietimas pateikti konkretų pasiūlymą.

5.4. Konkretūs pasiūlymai turi būti rengiami, susirašinėjimas tarp tiekėjo ir Perkančiojo subjekto vykdomas – lietuvių arba anglų kalbomis. Jei kurie nors su konkrečiu pasiūlymu teikiami dokumentai parengti ne lietuvių arba anglų kalba, turi būti pateiktas tikslus vertimas į lietuvių arba anglų kalbą. Kilus ginčui, kai kuris nors dokumentas yra parengtas kita, nei pirkimo dokumentuose reikalaujama kalba, pirmenybė yra teikiama dokumentams ar dokumentų vertimui lietuvių arba anglų kalba, išskyrus konkretaus pasiūlymo galiojimo užtikrinimo dokumentą, kai pirmenybė teikiama originaliam tekstui. Kilus įtarimų dėl konkrečiame pasiūlyme pateikto dokumento vertimo kokybės ir (ar) jo atitikties dokumento originalo turiniui, Perkantysis subjektas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.

5.5. Kiekvienas Tiekėjas viename konkrečiame pirkime gali pateikti tik vieną konkretų pasiūlymą individualiai arba kaip tiekėjų grupės narys. Pateikus daugiau nei vieną konkretų pasiūlymą, visi tokie pasiūlymai bus atmesti.

5.6. Jeigu konkretų pasiūlymą teikia Tiekėjas, kuris yra Tiekėjų grupė, kuriai buvo leista dalyvauti DPS, kartu su pasiūlymu ši grupė turi pateikti jungtinės veiklos sutarties kopiją. Jungtinės veiklos sutartyje privalo būti nurodyta:

5.6.1. Tiekėjų grupės sudėtis ir kiekvienos šios sutarties šalies įsipareigojimai ir šių įsipareigojimų procentinė dalis vykdant numatomą sudaryti Sutartį;

5.6.2. solidarioji visų šios sutarties šalių atsakomybė už prievolių Perkančiajam subjektui pagal Sutartį nevykdymą;

5.6.3 jos dalyvių įgaliojimai atstovauti Tiekėjų grupę bendraujant su Perkančiuoju subjektu Pirkimo procedūrų metu kylančiais klausimais (konkretaus pasiūlymo pateikimu, jo nagrinėjimu ar vertinimu, kitos su konkretaus pirkimo vykdymo klausimais susijusios informacijos teikimu).

5.6.4 partneris, kuris automatiškai tampa pagrindiniu partneriu, kai pagrindinis jungtinės veiklos sutartyje nurodytas partneris susiduria su finansinėmis problemomis ir tampa nepajėgus vykdyti Sutartį. Iškilus aukščiau nurodytoms aplinkybėms, tas partneris, kuris automatiškai tapo pagrindiniu, privalės įvykdyti pagrindinio partnerio įsipareigojimus ir už juos gaus mokėjimus iš Perkančiojo subjekto.

5.7. Tiekėjams pateikti alternatyvių konkrečių pasiūlymų neleidžiama. Tiekėjui pateikus alternatyvų konkretų (-ius) pasiūlymą (-us), jo konkretus pasiūlymas kartu su alternatyviu (-iais) konkrečiu (-iais) pasiūlymu (-ais) bus atmestas.

5.8. Kol nesibaigė konkrečių pasiūlymų pateikimo terminas, Tiekėjas turi teisę CVP IS priemonėmis pakeisti arba atšaukti savo konkretų pasiūlymą, neprarasdamas teisės į konkretaus pasiūlymo galiojimo užtikrinimą (jei toks užtikrinimas yra reikalaujamas). Norėdamas vėl pateikti atšauktą ir pakeistą konkretų pasiūlymą, Tiekėjas turi jį pateikti iš naujo. Norėdamas atšaukti ar pakeisti pasiūlymą, Tiekėjas CVP IS pasiūlymo lange spaudžia „Atsiimti pasiūlymą“. Po konkrečių pasiūlymų pateikimo termino pabaigos toks konkretaus pasiūlymo pakeitimas arba pranešimas, kad konkretus pasiūlymas atšaukiamas, nebus pripažįstamas galiojančiu.

5.9. Apskaičiuojant konkretaus pasiūlymo kainą (sąnaudas), turi būti atsižvelgta į visą konkrečiose pirkimo sąlygose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei Tiekėjas yra ne PVM mokėtojas, jis turi apie tai nurodyti konkrečiame pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei Tiekėjas, vykdydamas sutartį, taps PVM mokėtoju, jis konkrečiame pasiūlyme turi nurodyti kainą su PVM. Konkrečių pasiūlymų kainos bus vertinamos ir lyginamos su visais mokesčiais, įskaitant PVM. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Perkantysis subjektas pats turi sumokėti PVM į valstybės biudžetą už įsigytą pirkimo objektą, šis mokestis įskaičiuojamas į konkretaus pasiūlymo kainą (jeigu Tiekėjas jo neįskaičiavo pateikdamas konkretų pasiūlymą, palyginimo tikslais jį įskaičiuoja pats Perkantysis subjektas). Į konkretaus pasiūlymo kainą privalo būti įskaičiuoti visi mokesčiai bei visos kitos tiekėjo patirtos ir (ar) galimos patirti tiesioginės ir netiesioginės išlaidos ir mokesčiai.

5.10. Bendra konkretaus pasiūlymo kaina (sąnaudos) su PVM turi būti nurodyta dviejų skaičių po kablelio tikslumu.

5.11. Tiekėjas gali užšifruoti teikiamą konkretų pasiūlymą:

5.11.1. Tiekėjas, nusprendęs pateikti užšifruotą pasiūlymą, turi:

5.11.1.1. iki konkrečių pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti [Viešųjų pirkimų tarnybos interneto svetainėje](https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf).

5.11.1.2. iki pirminio susipažinimo su konkrečiais pasiūlymais vokų atplėšimo procedūros („vokų atplėšimo“) pradžios (kaip nustatyta šio konkretaus pirkimo sąlygų 6.1 punkte) CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti pateiktą konkretų pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu arba raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jo telefonu ir (arba) kitais būdais).

5.11.2. Tiekėjui užšifravus visą konkretų pasiūlymą ir laiku nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti pasiūlymo, konkretus pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik konkretaus pasiūlymo dokumentą, kuriame nurodyta pasiūlymo kaina, o kitus konkretaus pasiūlymo dokumentus pateikė neužšifruotus Perkantysis subjektas Tiekėjo pasiūlymą atmeta kaip neatitinkantį konkretaus pirkimo dokumentuose nustatytų reikalavimų (Tiekėjas nepateikė pasiūlymo kainos).

5.12. Teikiant konkretų pasiūlymą,Tiekėjas turi neturėti pašalinimo pagrindų, atitikti kvalifikacijos reikalavimus ir reikalaujamus aplinkos apsaugos vadybos sistemų standartus per visą DPS galiojimo laiką. Jei DPS galiojimo metu pasibaigia DPS sukūrimo sąlygų 1 priede nurodytų pašalinimo pagrindų nebuvimą ir 2 priede nustatytų kvalifikacijos reikalavimų bei reikalaujamų aplinkos apsaugos vadybos sistemos standartų atitiktį pagrindžiančių dokumentų galiojimo laikas ar pasikeičia kiti duomenys, nurodyti Pirkimui dėl DPS sukūrimo pateiktoje paraiškoje, Tiekėjas privalo iš anksto pasirūpinti dokumentų galiojimo pratęsimu ar paraiškoje nurodytų kitų dokumentų ir/ar informacijos patikslinimu, ir/ar papildymu ir pateikti Perkančiajam subjektui atnaujintą informaciją, duomenis ar dokumentus. Atnaujinta informacija, duomenys ar dokumentai turi būti pateikti DPS sukūrimo sąlygų pirkime CVP IS elektroninėmis susirašinėjimo priemonėmis.

### 6. KONKREČIŲ PASIŪLYMŲ VERTINIMAS

6.1. Pirminį susipažinimą su konkrečiais pasiūlymais atlieka konkretų pirkimą vykdanti komisija. Pirminis susipažinimas su konkrečiais pasiūlymais („vokų atplėšimas“) vyks praėjus 30 minučių po konkrečių pasiūlymų pateikimo termino pabaigos.

6.2. Tiekėjai ir jų atstovai susipažinimo su konkrečiais pasiūlymais, konkrečių pasiūlymų nagrinėjimo, vertinimo ir palyginimo procedūrose nedalyvauja.

6.3. Atlikęs pradinį susipažinimą su pasiūlymais, Perkantysis subjektas nagrinėja visus pateiktus pasiūlymus:

6.3.1. įvertina, ar pasiūlymas atitinka konkretaus pirkimo sąlygose nustatytus, su pirkimo objektu nesusijusius, reikalavimus, įskaitant nuostatas dėl draudimo pateikti alternatyvius pasiūlymus;

6.3.2. jeigu buvo pateiktas atnaujintas EBVPD, remiantis jame pateiktais duomenimis patikrina, ar konkretų pasiūlymą pateikęs Tiekėjas (Ūkio subjektai, kurių pajėgumais tiekėjas remiasi ir Subtiekėjai – jei taikoma) netenkina Pirkimo dėl DPS sukūrimo dokumentuose nustatytų pašalinimo pagrindų bei ar atitinka kvalifikacijos reikalavimus ir reikalavimus dėl aplinkos apsaugos vadybos sistemos standartų. Priėmęs sprendimą dėl kiekvieno Tiekėjo atitikties reikalavimams, apie šio patikrinimo rezultatus per 3 darbo dienas raštu informuoja Tiekėjus, pagrįsdamas priimtus sprendimus. Teisę dalyvauti tolesnėse konkretaus pirkimo procedūrose turi tik tie tiekėjai, kurie netenkina nustatytų pašalinimo pagrindų, kurie atitinka keliamus kvalifikacijos reikalavimus ir reikalavimus dėl aplinkos apsaugos vadybos sistemos standartų;

6.3.3. nagrinėja, vertina ir palygina pateiktus konkrečius pasiūlymus, vadovaudamasis konkretaus pirkimo sąlygų nuostatomis. Perkančiojo subjekto neatmesti pasiūlymai vertinami pagal skelbime apie pirkimą nurodytus ir konkrečiame pirkime patikslintus vertinimo kriterijus.

6.3.4. patikrina, ar konkrečiuose pasiūlymuose nėra kainos ir (ar) sąnaudų apskaičiavimo klaidų;

6.3.5 įvertina, ar pasiūlyta kaina ir (ar) sąnaudos nėra per didelės, Perkančiajam subjektui nepriimtinos;

6.3.6. tikrina, ar nebuvo pasiūlyta neįprastai maža kaina. Jeigu konkretaus pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į tiekėją, kad šis per Perkančiojo subjekto nustatytą protingą terminą pagrįstų konkrečiame pasiūlyme nurodyto pirkimo objekto ar jo sudedamųjų dalių kainą ir (ar) sąnaudas.

6.4. Jeigu Tiekėjas pateikė netikslius, neišsamius ar klaidingus dokumentus ar duomenis apie atitiktį konkretaus pirkimo sąlygų reikalavimams, arba šių dokumentų ar duomenų trūksta, Perkantysis subjektas prašo tiekėją šiuos dokumentus ar duomenis patikslinti, papildyti arba paaiškinti per Perkančiojo subjekto nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl šių sąlygų 4.1 punkte nurodytų reikalavimų dėl nacionalinio saugumo užtikrinimo ir dokumentai, nesusiję su pirkimo objektu, jo techninėmis charakteristikomis, pirkimo sutarties vykdymo sąlygomis ar konkretaus pasiūlymo kaina. Kiti tiekėjo konkretaus pasiūlymo dokumentai ar duomenys gali būti tikslinami, pildomi arba aiškinami vadovaujantis PĮ 64 straipsnio 9 dalimi.

6.5. Perkantysis subjektas konkrečių pasiūlymų vertinimo metu radęs konkrečiame pasiūlyme nurodytos kainos ir (ar) sąnaudų apskaičiavimo klaidų, prašo tiekėjų per jo nurodytą terminą ištaisyti konkrečiame pasiūlyme pastebėtas aritmetines klaidas, nekeičiant susipažinimo su konkrečiais pasiūlymais metu užfiksuotos kainos ir (ar) sąnaudų. Taisydamas konkrečiame pasiūlyme nurodytas aritmetines klaidas, Tiekėjas gali taisyti kainos ir (ar) sąnaudų sudedamąsias dalis, tačiau neturi teisės atsisakyti kainos ir (ar) sąnaudų sudedamųjų dalių arba papildyti kainą ir (ar) sąnaudas naujomis dalimis.

6.7. Perkantysis subjektas gali nevertinti viso konkretaus pasiūlymo, jeigu patikrinęs jo dalį nustato, kad, vadovaujantis pirkimo sąlygų reikalavimais, konkretus pasiūlymas turi būti atmestas.

6.8. Perkantysis subjektas gali nuspręsti nesudaryti pirkimo sutarties su ekonomiškai naudingiausią konkretų pasiūlymą pateikusiu tiekėju, jeigu paaiškėja, kad konkretus pasiūlymas neatitinka PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

### 7. KONKREČIŲ PASIŪLYMŲ ATMETIMAS

7.1. Konkretus pasiūlymas atmetamas, jeigu:

7.1.1. netenkinama bent viena PĮ 58 straipsnio 1 dalyje nurodyta sąlyga;

7.1.2. nagrinėjant konkretų pasiūlymą, nustatyta, kad Tiekėjas atitinka bent vieną pašalinimo pagrindą, kuris nustatytas Pirkimo dėl DPS sukūrimo sąlygose;

7.1.3. nagrinėjant konkretų pasiūlymą, nustatyta, kad Tiekėjas neatitinka Pirkimo dėl DPS sukūrimo dokumentuose nustatytų kvalifikacijos reikalavimų bei reikalaujamų aplinkos apsaugos vadybos sistemos standartų;

7.1.4. Tiekėjas, kurio pateiktas konkretus pasiūlymas gali būti pripažintas laimėjusiu, Perkančiojo subjekto prašymu nepateikė ir/ar nepatikslino dokumentų, patvirtinančių konkretaus pirkimo sąlygų 4.1 punkto 1 lentelėje nustatytų reikalavimų per Komisijos nustatytą terminą;

7.1.5. Tiekėjas neatitinka bent vieno reikalavimo, kuris nustatytas EBVPD;

7.1.6. Tiekėjas, padėjęs Perkančiajam subjektui pasirengti konkrečiam pirkimui, raštu nepagrindžia, kad jo išankstinės konsultacijos negalėjo pažeisti konkurencijos;

7.1.7. Tiekėjas, Subtiekėjas, Tiekėjų grupės narys ar Ūkio subjektas, kurio pajėgumais remiamasi, nėra registruotas (Tiekėjas, Subtiekėjas, Tiekėjų grupės narys, Ūkio subjektas, kurio pajėgumais remiamasi, Kvazisubtiekėjas, kuris yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje PĮ 29 straipsnio 4 dalyje nurodytus tarptautinius susitarimus;

7.1.8. konkrečiame pasiūlyme nurodyta neįprastai maža kaina ir (ar) sąnaudos ir Tiekėjas nepateikia tinkamų pasiūlytos neįprastai mažos kainos ar sąnaudų pagrįstumo įrodymų;

7.1.9. konkretus pasiūlymas neatitinka PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;

7.1.10. konkrečiame pasiūlyme neįprastai mažos kainos ir (ar) sąnaudos pasiūlytos dėl to, kad Tiekėjas yra gavęs valstybės pagalbą, tačiau Tiekėjas negali per pakankamą Perkančiojo subjekto nustatytą laikotarpį įrodyti, kad valstybės pagalba buvo suteikta teisėtai. Atmetęs konkretų pasiūlymą šiuo pagrindu, Perkantysis subjektas apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;

7.1.11. Tiekėjo pateiktoje užpildytoje konkretaus pasiūlymo formoje yra kainos ar sąnaudų apskaičiavimo klaidų ir Tiekėjas jų neištaisė per Perkančiojo subjekto nustatytą terminą;

7.1.12. Tiekėjo pateikti dokumentai neatitinka Pirkimo sąlygose nurodytų techninių reikalavimų;

7.1.13. iki vokų su konkrečiais pasiūlymais atplėšimo procedūros (posėdžio) pradžios Tiekėjas nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasis Perkantysis subjektas negalėjo iššifruoti visų konkretaus pasiūlymo dokumentų;

7.1.14. konkretus pasiūlymas buvo pateiktas ne Perkančiojo subjekto nurodytomis CVP IS elektroninėmis priemonėmis;

7.1.15. Pasiūlymą pateikęs Tiekėjas, Perkančiojo subjekto ir/ar kompetentingų institucijų prašymu nepateikė 11 skyriuje reikalaujamos informacijos ir dokumentų, susijusių su konkretaus pirkimo metu atliekama patikra dėl atitikties nacionalinio saugumo interesams (jei buvo keliamas reikalavimas dėl atitikties nacionalinio saugumo interesams);

7.1.16. Lietuvos Respublikos Vyriausybei priėmė sprendimą, patvirtinantį, kad su Tiekėju ketinama sudaryti Sutartis neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu;

7.1.17. Lietuvos Respublikos Vyriausybei priėmė sprendimą/nustatė, kad Tiekėjas neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu;

7.1.18. Prekės (įskaitant jų gamintojus) ir/ar paslaugos, ir/ar darbai kelia grėsmę nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte;

7.1.19. Tiekėjui, jo Subtiekėjui, Ūkio subjektams, kurių pajėgumais remiamasi, Tiekėjo siūlomų prekių gamintojui ar juos kontroliuojantiems juridiniams ir (ar) fiziniams asmenims yra taikomos Jungtinių Tautų saugumo tarybos, Europos Sąjungos, kitų tarptautinių organizacijų, kurių narė yra arba kuriose dalyvauja Lietuvos Respublika bei Jungtinių Amerikos Valstijų sankcijos (ribojamosios priemonės);

7.1.20. tiekėjas per Perkančiojo subjekto nurodytą terminą neištaisė aritmetinių klaidų ir (ar) nepaaiškino konkretaus pasiūlymo, kaip tai numatyta PĮ 58 straipsnio 5 dalyje;

7.1.21. pasiūlyta kaina yra per didelė ir nepriimtina. Jeigu šiuo pagrindu atmetamas ekonomiškai naudingiausias konkretus pasiūlymas, kiti konkretūs pasiūlymai negali būti nustatyti laimėjusiais;

7.1.22. tiekėjas nepratęsia konkretaus pasiūlymo galiojimo ir (ar), jei taikoma, nepateikia naujo konkretaus pasiūlymo galiojimo užtikrinimo;

7.1.23. Yra kitų Pirkimo sąlygose ar PĮ numatytų konkretaus pasiūlymo atmetimo pagrindų.

7.2. Tiekėjo pateiktas Pasiūlymas atmetamas ir Tiekėjas pašalinamas iš Pirkimo procedūros, jeigu Perkantysis subjektas, atlikdamas pirkimus, kurių objektas apima VPĮ 92 straipsnio 13 dalyje numatytame sąraše nurodytų BVPŽ kodų prekes ar paslaugas, nustato, kad prekės ar paslaugos kelia grėsmę nacionaliniam saugumui dėl bent vienos iš šių priežasčių:

7.2.1. prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo, nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;

7.2.2. paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų;

7.2.3. Tiekėjas, jo Subtiekėjai ar Ūkio subjektai, kurių pajėgumais remiamasi, ar juos kontroliuojantys asmenys yra registruoti (jeigu Tiekėjas, jo Subtiekėjas, Ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.

7.3. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl PĮ 58 straipsnio 4(1) dalies taikymo, Tiekėjo pateiktas Pasiūlymas atmetamas ir Tiekėjas pašalinamas iš Pirkimo procedūros, jeigu yra bent viena šių sąlygų:

7.3.1. Tiekėjas, jo Subtiekėjas, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;

7.3.2. Tiekėjas, jo Subtiekėjas, Ūkio subjektas, kurio pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;

7.3.3. prekių kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų;

7.3.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 7.3.1 ir/ar 7.3.2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;

7.3.5. Perkantysis subjektas turi kompetentingų institucijų informacijos, kad 7.3.1 ir/ar 7.3.2 punktuose nurodyti subjektai turi interesų, galinčių kelti grėsmę nacionaliniam saugumui.

7.4. Vadovaujantis Europos Sąjungos Tarybos 2022 m. balandžio 8 d. reglamentu (ES) Nr. 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, Tiekėjo pateiktas konkretus pasiūlymas atmetamas ir Tiekėjas pašalinamas iš konkretaus pirkimo procedūros, jeigu nustatoma bent viena šių sąlygų:

7.4.1. Tiekėjas (arba bent vienas iš Tiekėjų grupės narių) yra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

7.4.2. Tiekėjas (arba bent vienas iš Tiekėjų grupės narių) yra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso 7.4.1 punkte nurodytam subjektui;

7.4.3. Tiekėjas ar jo atstovas yra fizinis ar juridinis asmuo, subjektas ar įstaiga, veikianti 7.4.1 arba 7.4.2 punkte nurodyto subjekto vardu ar jo nurodymu;

7.4.4. bent vienas iš 7.4.1-7.4.3 punktuose išvardytų subjektų konkrečiame pirkime dalyvauja Subtiekėjais, Tiekėjais ar Ūkio subjektais, kurių pajėgumais remiamasi, tais atvejais, kai jiems tenka daugiau kaip 10 % Sutarties vertės.

7.2. Apie konkretaus pasiūlymo atmetimą ir tokio atmetimo priežastis Tiekėjas informuojamas raštu CVP IS priemonėmis.

### 8.  LAIMĖTOJO NUSTATYMAS, SUTARTIES SUDARYMAS

* 1. Išnagrinėjęs, įvertinęs ir palyginęs pateiktus konkrečius pasiūlymus, Perkantysis subjektas nustato pasiūlymų eilę, į kurią įtraukia neatmestus konkrečius pasiūlymus, ir nustato laimėjusį konkretų pasiūlymą bei priima sprendimą dėl Sutarties sudarymo.
  2. Konkrečių pasiūlymų eilė nustatoma ekonominio naudingumo mažėjimo tvarka. Tais atvejais, kai kelių Tiekėjų pasiūlymų ekonominio naudingumo vertinimai yra vienodi, sudarant konkrečių pasiūlymų eilę, pirmesnis į šią eilę įrašomas Tiekėjas, kurio konkretus pasiūlymas pateiktas anksčiausiai.
  3. Prieš nustatydamas laimėjusį konkretų pasiūlymą, Perkantysis subjektas gali pareikalauti, kad ekonomiškai naudingiausią konkretų pasiūlymą pateikęs Tiekėjas pateiktų aktualius dokumentus, patvirtinančius Pirkimo dėl DPS sukūrimo sąlygose nurodytų pašalinimo pagrindų nebuvimą, įrodančius atitiktį DPS sukūrimo sąlygose nustatytiems kvalifikacijos reikalavimams ir patvirtinančius jo atitiktį aplinkos apsaugos vadybos sistemos standartams. Taikomos Pirkimo dėl DPS sukūrimo sąlygų 11 skyriaus nuostatos.
  4. Tiekėjas, kurio konkretus pasiūlymas nustatytas laimėjusiu, sudaryti Sutartį kviečiamas raštu nurodant laiką, iki kada jis turi sudaryti Sutartį. Iki Sutarties sudarymo Tiekėjas privalo pateikti sutarties bendrųjų sąlygų reikalavimus atitinkančius Sutarties įvykdymo užtikrinimą – banko garantijos originalą ir projektuotojo civilinės atsakomybės privalomojo draudimo liudijimo (poliso) kopiją.
  5. Jeigu laimėjęs Tiekėjas atsisako sudaryti Sutartį (kaip nustatyta šių sąlygų 8.6 punkte), ją sudaryti siūloma Tiekėjui, kurio konkretus pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti sutartį. Prieš siūlant sudaryti Sutartį, Perkantysis subjektas gali prašyti to Tiekėjo pateikti aktualius dokumentus, kaip nustatyta šių sąlygų 8.3 punkte.
  6. Laikoma, kad Tiekėjas atsisakė sudaryti Sutartį, kai yra bent vienas iš šių atvejų:
     1. Tiekėjas raštu atsisako ją sudaryti;
     2. Tiekėjas nepateikia Sutarties įvykdymo užtikrinimo, jei tokio reikalaujama pagal sudaromos Sutarties sąlygas;
     3. iki Perkančiojo subjekto nurodyto laiko nepasirašė sutarties;
     4. atsisako sudaryti Sutartį konkretaus pirkimo sąlygose nustatytomis sąlygomis.
  7. Sudarant Sutartį, joje nekeičiama konkrečiame pasiūlyme nurodyta kaina, sąnaudos ir kitos sąlygos. Jeigu konkrečiame pasiūlyme kaina ir (ar) sąnaudos nurodytos kita valiuta nei euras, Sutartyje kaina ir (ar) sąnaudos nurodomos perskaičiuotos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų konkrečiame pirkime pateikimo dieną. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Perkantysis subjektas pats turi sumokėti PVM į valstybės biudžetą už įsigytą pirkimo objektą, į konkretaus pasiūlymo kainą ir (ar) sąnaudas įskaitytas šis mokestis sudarant sutartį išskaičiuojamas.
  8. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Perkančiajam subjektui pranešti tuo metu žinomų subtiekėjų pavadinimus, jų kontaktinius duomenis ir atstovus. Perkantysis subjektas taip pat reikalauja, kad Tiekėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos PĮ 96 straipsnio 5 dalies nuostatos, kartu su informacija apie naujus Subtiekėjus pateikiami ir Subtiekėjo pašalinimo pagrindų nebuvimą patvirtinantys dokumentai.

### INFORMAVIMAS APIE KONKRETAUS PIRKIMO REZULTATUS

* 1. Perkantysis subjektas ne vėliau kaip per 3 darbo dienas nuo konkrečių pasiūlymų eilės sudarymo ir laimėjusio konkretaus pasiūlymo nustatymo CVP IS priemonėmis dalyvius informuoja apie:
     1. nustatytą konkrečių pasiūlymų eilę, laimėjusio konkretaus pasiūlymo charakteristikas ir santykinius pranašumus, įskaitant kainą, dėl kurių šis konkretus pasiūlymas buvo pripažintas geriausiu, laimėtojo pavadinimą, informaciją, kad Sutarties sudarymo atidėjimo terminas netaikomas;
     2. Tiekėjus, kurių konkretūs pasiūlymai buvo atmesti, jų konkretaus pasiūlymų atmetimo priežastis;
     3. priimtą sprendimą nesudaryti Sutarties ar konkretų pirkimą pradėti iš naujo.
  2. Konkretaus pirkimo (ar atskiros konkretaus pirkimo dalies) procedūros baigiasi, kai:
     1. sudaroma Sutartis;
     2. atmetami visi konkretūs pasiūlymai;
     3. nutraukiamos konkretaus pirkimo procedūros;
     4. per nustatytą terminą nepateikiamas nė vienas konkretus pasiūlymas;
     5. baigiasi konkrečių pasiūlymų galiojimo laikas ir Sutartis nesudaroma dėl priežasčių, kurios priklauso nuo Tiekėjų;
     6. visi Tiekėjai atšaukia savo konkrečius pasiūlymus ar atsisako sudaryti Sutartį.
  3. Pasibaigus konkretaus pirkimo procedūroms, Perkantysis subjektas paskelbia skelbimą apie Sutarties sudarymą (neatsižvelgiant į konkretaus pirkimo ar po konkretaus pirkimo sudaromos Sutarties vertę). Šie skelbimai gali būti sugrupuoti ir skelbiami kas ketvirtį ne vėliau kaip per 30 dienų ketvirčiui pasibaigus.
  4. Pasibaigus kiekvieno konkretaus pirkimo procedūroms, Perkantysis subjektas Viešųjų pirkimų tarnybai pateikia konkretaus pirkimo procedūrų ataskaitą (neatsižvelgiant į konkretaus pirkimo ar po konkretaus pirkimo sudaromos Sutarties vertę).
  5. Perkantysis subjektas laimėjusio konkretaus pirkimo dalyvio konkretų pasiūlymą, sudarytą Sutartį ir jos pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį Tiekėjų konkurencijai, ne vėliau kaip per 15 dienų nuo Sutarties sudarymo ar jos pakeitimo, bet ne vėliau kaip iki pirmojo mokėjimo pagal Sutartį pradžios, skelbia CVP IS.

### KONKRETAUS PIRKIMO NUTRAUKIMAS

* 1. Perkantysis subjektas bet kuriuo metu iki Sutarties sudarymo turi teisę savo iniciatyva nutraukti konkretaus pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti PĮ 29 straipsnio 1 dalyje nustatyti principai ir atitinkamos padėties negalima ištaisyti.
  2. Apie konkretaus pirkimo nutraukimą CVP IS priemonėmis informuojami visi Tiekėjai, kuriems buvo išsiųstas kvietimas pateikti pasiūlymą konkrečiame pirkime.

### ATITIKTIES NACIONALINIO SAUGUMO INTERESAMS PATIKRA

* 1. Vadovaujantis Nacionaliniam saugumui užtikrinti svarbių objektų apsaugos įstatymo 13 straipsnio reikalavimais, Perkantysis subjektas informuos Nacionaliniam saugumui užtikrinti svarbių objektų apsaugos koordinavimo komisiją (toliau – Koordinavimo komisija) apie ketinamą sudaryti Sutartį. Tuo atveju, jei bus vykdoma patikra dėl ketinamos sudaryti Sutarties atitikimo nacionalinio saugumo interesams, Tiekėjas įsipareigoja nustatytais terminais pateikti Perkančiajam subjektui ir/ar kompetentingoms institucijoms visus duomenis, dokumentus ir sutikimus, būtinus šiai patikrai atlikti. Visais žemiau nurodytais atvejais nustačius galimą laimėtoją, Perkantysis subjektas informuos Koordinavimo komisiją, kai:
     1. Sutarties vertė viršija 10 procentų praėjusių finansinių metų metinių Perkančiojo subjekto pajamų;
     2. Konkretaus pirkimo metu keliami reikalavimai dėl Tiekėjų, Subtiekėjų, Ūkio subjektų, kurių pajėgumais remiamasi, Kvazisubtiekėjų, prekių, paslaugų ar darbų atitikties nacionalinio saugumo interesams;
     3. Tiekėjui, Subtiekėjams, Ūkio subjektams, kurių pajėgumais remiamasi, bus suteikiama teisė aptarnauti, gauti prieigą ar kitaip susipažinti su ypatingos svarbos informacinės infrastruktūros valdytojo ar Perkančiojo subjekto saugumo planuose ar kituose ypatingos svarbos informacinės infrastruktūros valdytojo ar Perkančiojo subjekto vidaus dokumentuose nustatytomis ryšių ir informacinėmis sistemomis (ar jų dalimis), kurios yra reikšmingos ypatingos svarbos informacinės infrastruktūros valdytojo ar Perkančiojo subjekto veiklai, šių ryšių ir informacinių sistemų (ar jų dalių) technologijomis, duomenų bazėmis ar jose esamais duomenimis arba kai yra rizika, kad prie tokių ryšių ir informacinių sistemų (jų dalių) gali gauti prieigą tretieji asmenys arba jiems būtų suteikta teisė aptarnauti ar kitaip susipažinti su tokiomis ryšių ir informacinėmis sistemomis (jų dalimis);
     4. Tiekėjui Sutarties pagrindu yra suteikiama teisė dalyvauti įgyvendinant ypatingos valstybinės svarbos projektą ar valstybei svarbų projektą;
     5. Tiekėjui Sutarties pagrindu yra suteikiama teisė eksploatuoti ar valdyti nacionaliniam saugumui užtikrinti svarbius įrenginius ir turtą arba atlikti kitus reikšmingus, galinčius kelti riziką ar grėsmę nacionaliniam saugumui veiksmus, galinčius turėti įtakos nacionaliniam saugumui užtikrinti svarbiems įrenginiams ir turtui.
     6. Tiekėjas ir/ar jo kontroliuojami asmenys (jeigu tokie yra) dalyvavo ir/ar dalyvauja įstatymu4 pripažintos nesaugia branduolinės elektrinės statyboje trečiojoje šalyje ar jos veikloje, su tokios elektrinės veikla susijusios elektros energetikos infrastruktūros plėtros projektuose, kaip nurodyta Lietuvos Respublikos būtinųjų priemonių, skirtų apsisaugoti nuo trečiųjų šalių nesaugių branduolinių elektrinių keliamų grėsmių, įstatyme (taikoma, kai Tiekėjas nurodo šią informaciją pasiūlymo formoje).
     7. Sutarties šaliai yra suteikiama kitokio pobūdžio prieiga prie nacionaliniam saugumui užtikrinti svarbių įrenginių ir turto, kuri kelia riziką ar grėsmę nacionaliniam saugumui.
  2. Jeigu Tiekėjas pateiks neišsamius, netikslius ar klaidingus dokumentus ar duomenis, reikalingus atitikties nacionalinio saugumo interesams patikrai atlikti, Perkantysis subjektas turės teisę paprašyti šiuos dokumentus ar duomenis patikslinti, papildyti arba paaiškinti per jo nustatytą protingą terminą. Paprašyti Tiekėjo pateikti šiuos dokumentus ar duomenis turi teisę ir kitos kompetentingos institucijos.
  3. Tiekėjas, kuris nepateiks reikalaujamos informacijos ir/ar dokumentų, ar Lietuvos Respublikos Vyriausybė priims sprendimą, patvirtinantį, kad ketinama sudaryti Sutartis su Tiekėju neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ar Lietuvos Respublikos Vyriausybei priėmus sprendimą/nustačius, kad Tiekėjas neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, negalės būti pripažįstamas Pirkimą Laimėjusiu Tiekėju ir jo Pasiūlymas bus atmestas vadovaujantis 7.1.15, 7.1.16 ar 7.1.17 punktuose nurodytu pagrindu.

### KITOS NUOSTATOS

* 1. Jei Tiekėjas, kurio konkretus pasiūlymas pagal vertinimo rezultatus galės būti pripažintas laimėjusiu, nepateiks Sutarties įvykdymo užtikrinimo originalo, projektuotojo civilinės atsakomybės privalomojo draudimo liudijimo (poliso) kopijos, nepaaiškins pateikto Pasiūlymo arba Tiekėjas, kuris bus kviečiamas sudaryti Sutartį, atsisakys ją sudaryti, jis, Perkančiajam subjektui pareikalavus, turės sumokėti Perkančiajam subjektui 10 proc. Tiekėjo konkretaus pasiūlymo kainos Eur be PVM dydžio baudą bei padengti Perkančiojo subjekto patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo konkretaus pasiūlymo kainos Eur be PVM ir kito Tiekėjo, pasiūlymų eilėje esančio po atsisakiusio sudaryti Sutartį Tiekėjo, konkretaus pasiūlymo kainos Eur be PVM.



12.2. Perkantysis subjektas informuos Koordinavimo komisiją apie ketinamą sudaryti Sutartį, esant bent vienai šių sąlygų 11.1 punkte numatytai aplinkybei. Tuo atveju, jei bus vykdoma patikra dėl ketinamos sudaryti Sutarties atitikimo nacionalinio saugumo interesams, Tiekėjas, vadovaudamasis šių sąlygų 11 skyriaus nuostatomis, įsipareigoja nustatytais terminais pateikti Perkančiajam subjektui ir/ar kompetentingoms institucijoms visus duomenis, dokumentus ir sutikimus, būtinus šiai patikrai atlikti.

12.3. Tiekėjai, teikdami Pasiūlymą, turi įsivertinti, kad, jeigu ketinamos sudaryti Sutarties kaina bus didesnė nei 1/10 Perkančiojo subjekto įstatinio kapitalo, tai po Pirkimą Laimėjusio Pasiūlymo paskelbimo prieš sudarant Sutartį Perkantysis subjektas Sutarties sudarymui privalės gauti ne tik Perkančiojo subjekto valdybos, bet ir visuotinio akcininkų susirinkimo pritarimą. Tuo atveju, jeigu Sutarties sudarymui reikalingas tik Perkančiojo subjekto valdybos pritarimas, Sutarties sudarymas gali užtrukti nuo mėnesio iki pusantro mėnesio nuo Pirkimo laimėtojo paskelbimo dienos. Tuo atveju, jeigu Sutarties sudarymui reikalingas ne tik Perkančiojo subjekto valdybos, bet ir visuotinio akcininkų susirinkimo pritarimas, Sutartis galės būti sudaryta ne ankščiau kaip po gauto visuotinio akcininkų susirinkimo, sušaukto Lietuvos Respublikos akcinių bendrovių įstatymo 26 straipsnyje nustatyta tvarka, pritarimo Sutarties sudarymui.

### TEISĖ GINČYTI PERKANČIOJO SUBJEKTO VEIKSMUS AR PRIIMTUS SPRENDIMUS

* 1. Tiekėjas, kuris mano, kad Perkantysis subjektas nesilaikė PĮ arba VPĮ reikalavimų ir tuo pažeidė ar pažeis jo teisėtus interesus, PĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
  2. Tiekėjas, norėdamas iki pirkimo sutarties sudarymo teisme ginčyti Perkančiojo subjekto sprendimus ar veiksmus, pirmiausia raštu (elektroninėmis priemonėmis arba pasirašytinai per pašto paslaugos teikėją ar kitą tinkamą vežėją) turi pateikti pretenziją Perkančiajam subjektui.
  3. Pretenzijos pateikimo Perkančiajam subjektui , prašymo pateikimo ar ieškinio pareiškimo teismui terminai nustatyti PĮ 108 straipsnyje.

### PRIEDAI

1 priedas – Pasiūlymo forma;

2 priedas – Nacionalinio saugumo reikalavimų atitikties deklaracija;

3 priedas – Konfidenciali informacija;

4 priedas – Sutarties projektas su priedais;

5 priedas – Techninė (projektavimo) užduotis su priedais;

6 priedas – Informacija apie ūkio subjektus, kurių pajėgumais remiamasi, subtiekėjus ir kvazisubtiekėjus;

7 priedas - Darbų žiniaraštis;

8 priedas - Konfidencialumo įsipareigojimas;

9 priedas – Atsakymas į rinkos konsultacijos klausimą.

\_\_\_\_\_\_\_\_\_\_\_\_\_\_\_\_\_\_\_\_\_

1. Pagal Lietuvos Respublikos civilinio kodekso 2.140 straipsnio 1 dalį, juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal Lietuvos Respublikos civilinio kodekso 2.142 straipsnio 1 dalį, įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-1)
2. Rusijos Federacija; Baltarusijos Respublika; Rusijos Federacijos aneksuotas Krymas; Moldovos Respublikos Vyriausybės nekontroliuojama Padniestrės teritorija; Sakartvelo Vyriausybės nekontroliuojamos Abchazijos ir Pietų Osetijos teritorijos. [↑](#footnote-ref-2)
3. <https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094?positionInSearchResults=0&searchModelUUID=abee87f1-00ff-4739-a7d0-cc285f293fa1> [↑](#footnote-ref-3)
4. Rusijos Federacija; Baltarusijos Respublika; Kinijos Liaudies Respublika, netaikoma Taivano (Penghu, Kinmeno ir Matsu) atskirajai muitų teritorijai; Rusijos Federacijos aneksuotas Krymas; Moldovos Respublikos Vyriausybės nekontroliuojama Padniestrės teritorija; Sakartvelo Vyriausybės nekontroliuojamos Abchazijos ir Pietų Osetijos teritorijos [↑](#footnote-ref-4)
5. Skelbiama Epso-G įmonių grupės tinklapyje adresu: https://www.epsog.lt/uploads/documents/files/Politikos/2022-11-25%20Tiekeju%20etikos%20kodeksas.pdf [↑](#footnote-ref-5)
6. Skelbiama Epso-G įmonių grupės tinklapyje adresu: https://www.epsog.lt/uploads/documents/files/Politikos/Antikorupcines%20veiklos%20politika.pdf [↑](#footnote-ref-6)